Ondersteun more die Afrikaanse boekbedryf met Koop-’n-Afrikaanse-boekdag 2012! | Books LIVE LIVE Sites
Little White Bakkie - eBooks from Africa! Ondersteun more die Afrikaanse boekbedryf met Koop-’n-Afrikaanse-boekdag 2012!
by Carolyn on Aug 10th, 2012 Tweet
Môre, Saterdag 11 Augustus, word Koop-’n-Afrikaanse-boekdag gevier! Dit is ‘n inisiatief van die Vriende van Afrikaans en vind jaarliks in Augustus plaas. “Ons vra dat alle Afrikaans-liefhebbers op daardie dag ‘n Afrikaanse boek koop uit solidariteit met ons Afrikaanse skrywers, uitgewers en boekwinkels wat sorg dat daar ‘n voortdurende stroom van pragtige Afrikaanse boeke op die mark verskyn,” sê die organisasie. Ter viering van Koop-’n-Afrikaanse-boekdag bied ‘n hele aantal boekwinkels landwyd môre 10% afslag op Afrikaanse boeke aan. As jy nie by ‘n boekwinkel kan uitkom nie, is daar ook aanlyn-winkels soos Exclusive Books en Leserskring wat korting gaan aanbied. (Kliek hier ‘n lys van deelnemende winkels.)
By Protea Boekwinkel op Stellenbosch gaan boeke nie net teen 10% korting beskikbaar wees nie, maar die digter Petra Müller kom ook om 11:00vm oor haar digbundel Om die gedagte van geel gesels. Jy kan ook die kinders môre bring vir storietyd om 11:00vm by The Book Lounge in Kaapstad en daarna jou Afrikaanse boeke teen die goedkoper prys aanskaf. Wonder jy watter boek om te koop? Books LIVE het ‘n paar voorstelle: Romans: Dan Sleigh se Wals met Matilda was verlede jaar op ons lys aangesien dit die Groot Romanskompetisie 2010 gewen het. Vanjaar beveel ons dit weer aan omdat Sleigh die WA Hofmeyr-prys vir die boek ontvang het en vir die AKTV-Prosaprys benoem is. Sirkusboere deur Sonja Loots en 7 Dae deur Deon Meyer is ook goeie keuses, aangesien hulle ook vir die ATKV-Prosaprys benoem is. Ons het reeds verlede jaar hierdie twee boeke se potensiaal raakgesien toe Books LIVE hulle as twee van die beste boeke van 2011 gekies het. En dan kan ons nie versuim om Die staat teen Anna Bruwer deur Anchien Troskie te noem nie. Nes Dis ek, Anna is hierdie opvolgroman reeds ‘n blitsverkoper. Kortverhale: SJ Naudé se Die Alfabet van die voëls haal ons lysie omdat dit die Jan Rabie Rapportprys ontvang het. ‘n Lyf onthou deur Riette Rust het geskiedenis gemaak toe dié Afrikaanse boek onlangs ons tweede grootste verkoper op Books LIVE was. Die verhale in Paul C Venter se In die mond van die wolf is so gewild dat dit in ‘n TV-reeks omskep word. En, terwyl die erotiese 50 Shades of grey-reeks internasionaal opspraak maak, het daar ‘n bundel Afrikaanse erotiese verhale, Bloots, verskyn wat ongetwyfeld van die rakke af gaan vlieg. Digbundels: ‘n Paar sterk stemme in die wêreld van die Afrikaanse digkuns het onlangs nuwe bundels laat verskyn, insluitende Daniel Hugo (Hanekraai), Louis Esterhuizen (Amper elders), Petra Müller (Om die gedagte van geel) en Joan Hambidge (Lot se vrou). Jeug: Ons is mal oor Moemin en die feit dat twee boeke van die oorspronklike Moemin-reeks (danksy die vertalings van Philip de Vos) nou in Afrikaans beskikbaar is, moet beslis gevier word. (Kyk hier na ‘n video waarin De Vos oor die vertalings gesels.) Ons is ook bly om te sien dat die Swart Kat-reeks nou met splinternuwe, funky, illustrasies beskikbaar is. (Kyk ‘n bietjie na die illustreerder Willem Samuel se handewerk.) Nanette van Rooyen se jeugroman Ek was hier het verlede jaar die eerste plek in LAPA se Jeugromankompetisie behaal en Fanie Viljoen se Betower het die tweede plek met Carina Diedericks-Hugo se Permanente Ink gedeel. Permanente ink het pas ook ‘n ATKV-Kinderboektoekenning ontvang. Dié boeke word ten sterkste aanbeveel. Nie-fiksie
Riaan Cruywage is voorwaar ‘n ikoon. Daarom beveel ons sy biografie Wat’s nuus? aan. As jy belangstel in ware misdaadverhale sal Chris Marnewick se boek Clarence van Buuren: Die man met die donkerbril, oor die moord op Joy Aken en die verhoor van Van Buuren in die vyftigerjare, jou boei. Die joernalis en skrywer Fred de Vries se reise deur Suid-Afrika en onderhoude met prominente Afrikaners oor hul plek in die land ná 1994, waaroor hy in die boek Rigtingbedonnerd skryf, beloof om interessante leesstof te wees. Só ook Willie Esterhuyse se boek Eindstryd oor sy geheime gesprekke met ANC-lede kort voor die oorgang na demokrasie. Hierdie is net ‘n paar voorstelle. Ons is seker julle kan aan vele meer dink!
Alfabet van die voels deur SJ Naude
Bloots saamgestel deur Peter van Noord, Karin Eloff
Moemin en die towenaar se hoed deur Tove Jansson
Die Swart Kat slaan ‘n ster deur Chris Sasner, illustrasies deur Willem Samuel
Wat\’s nuus? deur Riaan Cruywagen
Lot se vrou deur Joan Hambidge
Clarence van Buuren: Die man agter die donker bril deur Chris Marnewick
Cats: Afrikaans, Current Events, News
Tags: 'n Lyf onthou, 1652-2011, 7 Dae, Aanbevelings, Afrikaans, Afrikaner, Afslag, Alfabet Van Die Voels, Amper Elders, Anchien Troskie, Antjie Krog, Bertus Steenkamp, Betower, Biography, Bloots, Bok van Blerk, Books LIVE, Bosroman, Carina Diedericks Hugo, Children, Chris Marnewick, Chris Sasner, Clarence Van Buuren: Die Man Agter Die Donker Bril, Crime, Current Events, Dan Sleigh, Daniel Hugo, Deon Meyer, Die historiese ontwikkeling van die Suid-Afrikaanse Grondvraagstuk, Die staat teen Anna Bruwer, Die Swart Kat slaan 'n ster, Digkuns, Dossier, Eindstryd, Ek Was Hier, English, Erotiek, Erotiese, Erotika, Events, Exclusive Books, Fanie Viljoen, Fiction, Flip Buys, Fokofpolisiekar, Fred de Vries, FW De Klerk, Gedigte, Gedigte rondom die gedagte van geel, Geheime gesprekke en die einde van Apartheid, Geskiedenis, Grond, Grond/Santekraam, Grondbesit, Grondherverdeling, Grondhervorming, Grondverdeling, Grondvraagstuk, Hanekraai, Historical Fiction, Hofsaak, Human & Rousseau, In die mond van die wolf, Jannie Mouton, Jeug, Jeugboek, Jeugboeke, Jeugboekkompetisie, Jeugroman, Joan Hambidge, Karin Eloff, Koop 'n Afrikaanse boek dag, Koop 'n Afrikaanse boek dag 2012, Koop-'n-Afrikaanse-boekdag, Koop-'n-Afrikaanse-boekdag 2012, Koos Kombuis, Korting, Kortverhale, Kry my by die gewone plek aguur, Kwela, Lapa, LAPA se Jeugboekkompetisie 2011, Lapa-jeugromankompetisie, Leserskring, Loftus Marais, Lot se vrou, Louis Changuion, Louis Esterhuizen, Moemin en die towenaar se hoed, Myrna Joy Aken, Mythological Fiction, N B Publishers, Naledi, Nanette van Rooyen, News, Non-fiction, Om die gedagte van geel, Omstrede Land, Op die spoor van die Afrikaner post-1994, Orania, Outobiografie, Paul C Venter, Permanente Ink, Peter Van Noord, Petra Muller, Pieter Mulder, Poesie, Poetry, Politics, Pretoria, Protea, Protea Boekwinkel, Reeks, Reis, Riaan Cruywagen, Riette Rust, Rigtingbedonnerd, Ronelda Kamfer, Sanlam Groot Romanwedstryd, Short Stories, Sirkusboere, Sj Naude, Sonja Loots, South Africa, Steve Hofmeyr, Swart Kat, Tafelberg, The Book Lounge, Tieners, Tove Jansson, Travel, Umuzi, Verhale, Vriende van Afrikaans, Wals met Matilda, Wat's nuus?, Willie Esterhuyse, Youth
« Complete Programme: 2012 Mail & Guardian Literary Festival (Plus: Video) Reviews: Two Carrots for Winner Take All by Dambisa Moyo » Please register or log in to comment